b"\n_START_ARTICLE_\nPalenque\n_START_SECTION_\nOdkritje\n_START_PARAGRAPH_\n\xc5\xa0panski kralj Karel III. je konec 18. stoletja bral poro\xc4\x8dilo o nenavadnih razvalinah v Palenqueju. Raziskovat je poslal artilerijskega stotnika Antonia del Rio. 5. maja 1787 je na\xc5\xa1el zara\xc5\xa1\xc4\x8dene ru\xc5\xa1evine. Za\xc4\x8del je izsekavati in raz\xc4\x8di\xc5\xa1\xc4\x8devati teren in ugotovil, da je kraj mojstrstvo stavbarstva in umetnosti. \xc5\xa0ele \xc4\x8dez sto let so se strokovnjaki resno lotili raziskovanja. Leta 1881 je britanski uradnik Alfred Maudslay za\xc4\x8del preiskavo o napisih, ki so krasili kamne. Potoval je po Srednji Ameriki in fotografiral ostaline in tako postavil temelje raziskovanja. Do 10. let prej\xc5\xa1njega stoletja so se v raziskave vklju\xc4\x8dili razli\xc4\x8dni strokovnjaki poleg arheologov \xc5\xa1e botaniki, zoologi, geologi, folkloristi. Leta 1960 je ameri\xc5\xa1ka umetnostna zgodovinarka Tatiana Proskouriakoff ugotovila, da datumi vklesani v kamnite stele ozna\xc4\x8dujejo dogodke iz \xc5\xbeivljenja vladarjev. Po\xc4\x8dasi so znanstveniki razvozlali vse ve\xc4\x8d hieroglifov in odkrivali zgodovino Majev.\n_START_SECTION_\nZgodovina\n_START_PARAGRAPH_\nVelik del nahajali\xc5\xa1\xc4\x8da iz obdobja Zgodnje Klasike \xc5\xa1e \xc4\x8daka arheologe, da ga odkrijejo. A \xc5\xbee to kar so na\xc5\xa1li do sedaj pri\xc4\x8da o veli\xc4\x8dini mesta._NEWLINE_Objekti, ki jih poznamo danes, verjetno predstavljajo odziv na napade mest Calakmul in drugih v \xc4\x8dasu med 599 in 611 n.\xc5\xa1t. Ena od glavnih osebnosti, ki so odgovorne za obnovo Palenqueja in za preporod v mesto umetnosti in arhitekture, je tudi eden od najbolj znanih majevskih Ajaw (kraljev), K'inich Janaab' Pakal (Pacal Veliki), ki je vladal v letih 615 - 683, prestol je zasedel dvanastleten. Lotil se je velikih gradenj, ki so jih njegovi nasledniki nadaljevali. Najbolj znan je po svojem nagrobnem spomeniku, poimenovan Tempelj napisov in po dalj\xc5\xa1em besedilu ohranjenem v nadgradnji templja. V \xc4\x8dasu, ko je Alberto Ruz Lhuillier izkopal Pakalov grob, je bil to najbogatej\xc5\xa1i in najbolj ohranjen grob kadarkoli izkopan iz \xc4\x8dasov Mezoamerike. To stali\xc5\xa1\xc4\x8de je veljalo do odkritja bogatih grobov ljudstva Moche v Peruju in zadnjih odkritij v krajih Copan in Calakmul._NEWLINE_Poleg pozornosti, ki jo je prinesla K'inich Janaab' Pakalova grobnica, je mesto zgodovinsko pomembno tudi zaradi njegovega obse\xc5\xbenega hieroglifskega korpusa, ki sta ga sestavlja med vladanjem Janaab' Pakala njegov sin K'inich Kan B'ahlam in njegov vnuk K'inich Akal Mo' Naab'. Obse\xc5\xbena ikonografija in besedilni korpus je podlaga tudi za preu\xc4\x8devanje Klasi\xc4\x8dne dobe mitologije Majev in ritualne prakse.\n_START_SECTION_\nArheolo\xc5\xa1ki park\n_START_PARAGRAPH_\nPomembnej\xc5\xa1i objekti v arheolo\xc5\xa1kem parku Palenque so:\n_START_SECTION_\nTempelj napisov\n_START_PARAGRAPH_\nTempelj napisov je bil verjetno \xc5\xbee leta 675 narejen kot nagrobni spomenik kralju Pakalu. Tempelj vsebuje drugo najdalj\xc5\xa1e znano majevsko besedilo napisano s hieroglifi (najdalj\xc5\xa1i je v Copanu). Tempelj napisov bele\xc5\xbei pribli\xc5\xbeno 180 let zgodovine mesta od 4. do 12. K'atuna. Osrednja to\xc4\x8dka pripovedi je seznam K'atunov, ki se kon\xc4\x8da s K'inich Janaab' Pakalom in se osredoto\xc4\x8da na ikone mesta, za\xc5\xa1\xc4\x8ditnike bo\xc5\xbeanstev in drugo._NEWLINE_Piramida je 60 metrov \xc5\xa1iroka, 42,5 m globoka in visoka 27,2 m. Tempelj na vrhu meri 25,5 metra, 10,5 m je globok in visoki 11,4 m. Najve\xc4\x8dji kamni tehtajo 12 do 15 ton. Ti so na vrhu piramide. Skupna prostornina piramide in sveti\xc5\xa1\xc4\x8da je 32.500 m\xc2\xb3._NEWLINE_Leta 1952 je Alberto Ruz Lhuillier odstranil kamen na tleh v zadnji sobi templja in razkril prehod, ki je vodil po dolgem stopni\xc5\xa1\xc4\x8du do Pakalove grobnice. Grobnica je vsebovala izjemno velik izklesan sarkofag, bogate pridatke in s \xc5\xa1tukaturo okra\xc5\xa1ene stene. Edinstvena Pakalova grobnica je predprostor, ki vodi do same grobnice, do stopni\xc5\xa1\xc4\x8da in skozi odprtino v kamnu, ki pokriva vhod v grob. Najdba je bila zelo pomembna, saj je dokazovala, da to ni samo tempelj kot so prvotno mislili._NEWLINE_Veliko je bilo razprav o ikonografiji pokrova sarkofaga, ki prikazuje Pakala v preobleki ene od oblik majevskega boga koruze._NEWLINE_Tempelj ima tudi vrsto kanalov, ki jih arheologi \xc5\xa1e vedno povsem ne razumejo. Menijo da je en kanal poravnan z zimskim solsticijem in da tako sonce posije na Pakalov grob.\n_START_SECTION_\nTemplji skupine kri\xc5\xbea\n_START_PARAGRAPH_\nTempelj kri\xc5\xbea, Tempelj Sonca in Tempelj listnatega kri\xc5\xbea je niz templjev name\xc5\xa1\xc4\x8denih na vrhu stopni\xc4\x8dastih piramid, vsak z dovr\xc5\xa1eno, z reliefi okra\xc5\xa1eno notranjo komoro, ki prikazujejo obredne predmete in kipe. Osrednja tabla prikazuje dve podobi Kan B'ahlama. Manj\xc5\xa1a podoba prikazuje K'inich Kan B'ahlam med obredom pri starosti \xc5\xa1est let, medtem ko je ve\xc4\x8dja njegov nastop vladarja pri starosti 48 let. Te templje so poimenovali prvi raziskovalci; prekri\xc5\xbeani liki v dveh reliefih upodabljajo drevo stvarjenja po majevski mitologiji.\n_START_SECTION_\nPala\xc4\x8da\n_START_PARAGRAPH_\nPala\xc4\x8da je kompleks ve\xc4\x8d povezanih stavb in dvori\xc5\xa1\xc4\x8d, ki jo je gradilo ve\xc4\x8d generacij na \xc5\xa1iroki umetni terasi v obdobju \xc5\xa1tirih stoletij. Pala\xc4\x8da je bila namenjena aristokraciji in birokratskim funkcijam, uporabljali so jo tudi za zabave in ritualne obrede. Pala\xc4\x8da se nahaja v sredi\xc5\xa1\xc4\x8du starega mesta._NEWLINE_V pala\xc4\x8di so ohranjene \xc5\xa1tevilne skulpture in basreliefi. Najbolj edinstven in prepoznaven del pala\xc4\x8de je \xc5\xa1tirioglat stolp znan kot observatorij. Observatorij, kot mnoge druge stavbe, je imel mansardo kot streho v obliki nepravega loka. Nepravi loki zahtevajo veliko zidane mase in imajo omejeno oziroma majhno dimenzijo razpona (razmerje \xc5\xa1irine in vi\xc5\xa1ine), kar ustvarja zna\xc4\x8dilne visoke strope in ozke prehode. Pala\xc4\x8da je bila opremljena s \xc5\xa1tevilnimi velikimi kopelmi in savnami, do katerih je bila speljana sve\xc5\xbea voda. Imeli so zapleten vodovodni sistem. Vodovod je bil zgrajene iz velikih kamnitih blokov s tri metre visokim obokom, speljanim od reke Otulum pod glavnim trgom. Pala\xc4\x8da je najve\xc4\x8dji kompleks stavb v Palenqueju in meri pri tleh 97 m krat 73 m.\n_START_SECTION_\nDruge pomembne stavbe\n_START_PARAGRAPH_\nTempelj Skull ima lobanjo na enem od stebrov._NEWLINE_Temple XIII vsebuje grobnico Rde\xc4\x8de kraljice, neznane plemenite \xc5\xbeenske, morda Pakalove \xc5\xbeene, odkrit je bil leta 1994. Ostanki v sarkofagu so bili prekriti s svetlo rde\xc4\x8dim prahom narejenim iz cinobra._NEWLINE_Jaguarjev tempelj le\xc5\xbei pribli\xc5\xbeno 200 metrov ju\xc5\xbeno od glavne skupine templjev, njegovo ime izvira iz izdelanega basreliefa, ki ka\xc5\xbee kralja, ki sedi na prestolu v obliki jaguarja._NEWLINE_Struktura XII z basreliefom Boga smrti._NEWLINE_Grofov tempelj, eleganten klasi\xc4\x8den Palenque tempelj, ki je dobil ime po raziskovalcu Jean Frederic Waldecku, ki je nekaj \xc4\x8dasa \xc5\xbeivel v njem._NEWLINE_Tu so \xc5\xa1e \xc5\xa1tevilne druge zgradbe, grobnice in elitne rezidence, igri\xc5\xa1\xc4\x8de za igranje mezoameri\xc5\xa1kih iger in zanimiv kamnit mostu \xc4\x8dez reko Otulum."